stanford-oval/wikipedia huggingface dataset:
שמורות הפנדה הענק בסצ'ואן
מחקר ושימור > סכנות ואיומים

התפקיד המרכזי של הקמת שמורת הפנדה הענק הוא להגן על המערכת האקולוגית בפני איומים מעשי ידי אדם ואסונות טבע, אם כי באופן פרדוקסלי, כפי שמוכיח מחקרו של ד"ר גְ'ייֵנְגְווֹ לְיוֹ, דווקא הקמת שמורת הטבע ווֹלונְג פגעה במידה מסוימת בטבע שעליו נועדה להגן. מנהל השמורה מנסה להתמודד עם האיומים הבאים:
תיירות – תיירות, ובייחוד תיירות אקולוגית, נחשבת בדרך כלל כגורם חיובי. ההכנסה מתיירות מאפשרת את הגברת אמצעי ההגנה והאכיפה על השמורה, וכמו כן משמשת כתמריץ למקומיים, להימנע מפעולות מזיקות כגון כריתת עצים וציד בלתי חוקי. עם זאת, תיירות בלתי מבוקרת עלולה להזיק כפי שהוכח במחקר שצוטט לעיל. לכן נוקטים הגופים האחראיים על השמורה באמצעי בקרה כדוגמת פיקוח על מיזמי פיתוח התיירות בשמורה, הגבלת מספר התיירים, הגבלה על אזורים בהם ניתן לבקר, עונות ומועדי הביקור.
ציד בלתי חוקי – כפריים נהגו לצוד חיות בשטח השמורה כאמצעי להשלמת הבשר בתזונה, על מנת למכור חלקים מהחיות בהם נעשה שימוש ברפואה הסינית, או עבור פרוות החיות (בייחוד הפנדה, הנמר הערפילי ונמר השלג). החוק הסיני קובע עונשים כבדים על ציידים בלתי חוקיים, וציידים שהרגו פנדות הוצאו להורג.
מכרות ומחצבות – באזור השמורה פועלים עדיין מספר מכרות בהם כורים פחם ומספר מתכות. ציוד ושיטות הכרייה מיושנים ועלולים להזיק ליערות בסביבה. בנפת בָּאוֹשִׂינְג פועלות כמה מחצבות שיש והרעש שהן יוצרות והאבק שהן פולטות מזיקים לצמחייה.
התפשטות ההתיישבות האנושית – בשנת 2000 התגוררו בשטח השמורה כולה כ-20,000 איש, רובם ביישובים בשוליה. קיומם של היישובים בתוך השמורה מסכן את האקולוגיה של השמורה בדרכים שונות. הצורך בהקמת תשתיות כבישים, חשמל ומים ליישובים, ציד בלתי חוקי, כריתת עצים להסקה או כמצע לפטריות מאכל, איסוף צמחים לשם שימוש ברפואה הסינית, הפיכת שטחים פתוחים לשדות מעובדים, נטיעת מינים זרים של צמחים שעלולים לסכן את המינים המקומיים ורעיית יתר של פרות ויאק הבית בשטחים הפתוחים. החוק הסיני אומנם מגביל את הילודה לילד אחד למשפחה, אלא שכלל זה חל רק על הקבוצה האתנית של בני האן (כ-91% מתושבי סין), ולא על בני המיעוטים כמו הטיבטים או הצְ'יָאנְג, שהם רוב התושבים בשמורה. אצל מיעוטים אלה משפחות גדולות הן הנורמה. הסינים מפעילים תוכניות לשכנע את התושבים לתכנן את המשפחות וכמו כן מציעים תמריצים לעקור מהיישובים בשמורה ליישובים מחוץ לה.
שיטפונות ומפולות – אזור השמורה עשיר במשקעים, ובממוצע יש בשטח השמורה שיטפון רציני אחד או יותר מדי שנה. גשם רצוף שירד מ-27 ביולי ועד 4 באוגוסט 1966 גרם לשיטפון שהרס את כל הבתים והשדות החקלאיים במועצת יֵנְגִ'ינְג שבנפת בָּאוֹשִׂינְג. הגשמים גורמים גם למפולות אדמה ובוץ. ב-1964 היו 29 הרוגים ממפולות בוץ ושני כפרים ננטשו.
שרפות יער – בגלל הלחות הגבוהה של רוב השטחים בשמורה סכנת האש נמוכה למדי ומ-1970 לא התחוללה שרפה רצינית בשמורה. שריפות קטנות שהחלו כאשר כפריים רצו לבער שטחים לחקלאות או שהעלו באש את הפסולת מהיבול החקלאי במטרה לייצר דשן, כובו במהירות. החשש היחיד הוא ליערות בחלקה המערבי של השמורה המצויים בצל גשם ולכן סכנת השרפה בהם, בייחוד בשנה שחונה, היא משמעותית.
רעידות אדמה – השמורה מצויה באזור פעילות טקטונית והתחוללו בה כמה רעידות אדמה. החזקה שבהם פקדה את השמורה ב-2008. רעידת האדמה בסצ'ואן הייתה בעוצמה של 7.9 בסולם ריכטר ומרכזה היה קרוב לשמורה. בשמורת הטבע הלאומית ווֹלונְג נהרגו 5 פקחים ושתי פנדות. כמה פנדות ניצלו את העובדה שהגדר המקיפה את השמורה התמוטטה בכמה מקומות ונמלטו לטבע.
הערות שוליים

↑  השם הרשמי של האתר באתר אונסקו הוא " Sichuan Giant Panda Sanctuaries", כלומר שמורות הפנדה הענק בסצ'ואן, ולכן כך גם קרוי הערך בוויקיפדיה העברית (וגם בשפות האחרות). עם זאת, הסיבה להחלטה של אונסקו לקרוא לאתר ברבים אינה ברורה. מדובר בשטח אחד רצוף, ובמסמכים הרשמיים הנלווים לתיאור אתר המורשת באתר אונסקו, כדוגמת ה-Advisory Body Evaluation וה-Nomination file מופיע שם האתר ביחיד, כלומר "Sichuan Giant Panda Sanctuary". משום כך מופיע שם האתר מכאן ואילך ביחיד בלבד.
↑  Endangered Pandas Not Safe in Chinese Nature Reserve
| --- | --- |
ערך מומלץ: 
נוף באזור הר סְאגוּנְיָאנְג
מפל בהר צִ'ינְגְצֶ'נג
האב ארמן דוד
דווידיה אינוולוקרטה בפריחה
Tsuga dumosa
גינקגו דו-אונתי
פרפר אפולו (Parnassius Apollo)
טרגופן טמניק
טאקין
קוף סלוד אף זהוב
פנדה אדומה
נמר ערפילי מצוי
גור פנדה בן 7 חודשים בשמורת וולונג
דובי פנדה אשר צולמו בשמורה לאחר רעידת האדמה בשנת 2008
גור פנדה במרכז הרבייה בצ'נגדו
חלק ממערכת ההשקיה של דוּגְ'יָאנְגְיֵן
מקדש טאואיסטי בהר צִ'ינְגְצֶ'נג
מכלאת פנדה הרוסה בשמורת וולונג עקב רעידת האדמה בסצ'ואן ב-2008
יואל הלפרן

| --- | --- |
אין תמונה חופשית
 לידה:  1904 ה'תרס"ד קרקוב, פולין 
 פטירה:  1983 (בגיל 79 בערך) כ"ח באלול ה'תשמ"ג ניו יורק, מדינת ניו יורק, ארצות הברית 
 מקום פעילות:  פולין, גרמניה, ארצות הברית
 תקופת הפעילות:  ?–1983 
 השתייכות:  רבני פולין,
 תחומי עיסוק:  תלמוד, הלכה
 רבותיו:  הרב שמואל אנגל
 בני דורו:  הרב ישראל משה אולבסקי, הרב שלמה זאב צווייגענהאפט, הרב ישראל אריה זלמנוביץ
 
הרב יואל הלפרן (ה'תרס"ד – כ"ח באלול ה'תשמ"ג) היה הרב של יאסלא עד השואה, ואחר השואה רב בברגן-בלזן ובאזור הכיבוש הבריטי בגרמניה.
ביוגרפיה

יואל הלפרן נולד בקרקוב בשנת תרס"ד. אביו הרב מתתיהו חיים היה הרב של העיר דובצ'יצה, משושלת ברז'אן. היה תלמיד של הרב שמואל אנגל וגם קיבל ממנו סמיכה. נישא לדינה הבת של הרב אלימלך רובין רבה של יאסלא משושלת רופשיץ. אחר החתונה שימש כרב של העיר יאסלא, והקים שם ישיבה ובית יעקב.
בתחילת השואה נמלט לרוסיה. אשתו ושני ילדיו לא הצליחו לברוח איתו ונרצחו בשואה. ברוסיה נכלא. כששוחרר מהכלא עבר להתגורר בבוכרה ושם עזר לפליטי מלחמה.
בתום מלחמת העולם השנייה עבר לברגן-בלזן וכיהן שם כרב בברגן-בלזן ובאזור הכיבוש הבריטי בגרמניה. בברגן-בלזן הוא היה "מסדר קידושין" בבערך 1,800 חתונות, והיה המוהל לבערך 1,500 בנים. ויחד עם הרבנים האחרים בברגן-בלזן התיר לעגונות רבות להינשא מחדש. הקים והיה המנהיג של "ועד הרבנים של האזור הבריטי". בוועד היו כמה רבנים בולטים רבים מהאזור, ובהם, הרב חיים פנחס לובינסקי (הנובר), הרב שלמה זאב צווייגענהאפט (הנובר), הרב ישראל אריה זלמנוביץ (ברגן-בלזן), והרב ישראל משה אולבסקי (ברגן-בלזן, צלה).
עבר לארצות הברית בשנת 1949 כאשר הכיבוש הבריטי של גרמניה הסתיים. הוא התיישב בשכונה "בראונזוויל" בברוקלין ושימש שם כרב. מאוחר יותר הוא עבר לבורו פארק, שם היה רב וראש "מרכז חינוך התורה".
הרב הלפרן נפטר בכ"ח באלול ה'תשמ"ג ונטמן בהר הזיתים.
הערות שוליים

1 2 3 4 5 6   שמואל אלברט, המודיע (מהדורה אנגלית) "עניין", ג' אייר תשע"ג
↑  מופיע כאחד מהחומים על התרי העגונות בפנקס שנשתמר ממחנה ברגן בלזן ראו כאן.
1 2   מגדל דוד (לעלוב) (מהדרת תשע"ה) תולדות המו"ל
בארנסלי

| --- | --- |

נוף לבית העירייה בבארנסלי
 מדינה:  הממלכה המאוחדת הממלכה המאוחדת
 אומת הבית:  אנגליה אנגליה
 אזור:  יורקשייר והאמבר
 מחוז:  דרום יורקשייר
 שטח:  25.7 קמ"ר
 אוכלוסייה:  ‏
  ‑ בעיר:  91,297 (2018)
 קואורדינטות:  53°33′13″N 1°28′45″W﻿ / ﻿53.5537°N 1.4791°W﻿ / 53.5537; -1.4791
 אזור זמן:  UTC
  מפת מיקום  מפה מפורטת   (למפת הממלכה המאוחדת מוגדלת) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים בארנסלי(למפת הממלכה המאוחדת רגילה) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים בארנסלי(למפת אנגליה רגילה) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי בארנסלי(למפת אנגליה מוגדלת) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי בארנסלי  he tabBackground:;tabBorder:#aaa;defaultTab:0;
בארנסלי (באנגלית: Barnsley) היא עיר בדרום יורקשייר, אנגליה. העיר ממוקמת בין לידס לשפילד בתוך עמק דירני. העיר מוקפת בכמה עיירות קטנות וכפרים, אשר יחד מהווים את בורו, המטרופולין של בארנסלי, מתוכם בארנסלי היא המרכז הגדול מכולן. נכון לשנת 2011, אוכלוסיית בארנסלי הייתה 91,297.
היסטוריה

ההתייחסות הראשונה לבארנסלי מתרחשת בשנת 1086 בספר יום הדין, ובו היא מכונה ברנסלאי ואוכלוסייתה בערך 200. מקור השם בארנסלי נתון לוויכוח, אך מועצת בארנסלי טוענת שמקורו טמון בהלחמה בין המילה הסקסונית "Berne" שמשמעותה אסם, והמילה "lay" שמשמעותה שדה.[דרוש מקור]
החל מהמאה ה-17 התפתחה בארנסלי לנקודת עצירה במסלול שבין לידס, ויקפילד, שפילד ולונדון. התנועה שנוצרה כתוצאה ממיקומה בציר מרכזי במדינה פיתחה את הכלכלה של העיר, כאשר אכסניות ושירותים נלווים שגשגו. במהלך המאה ה-18 וה-19 הפכה בארנסלי למרכז לאריגת פשתן ועיירת ייצור חשובה. תחנת הנוסעים הראשונה ששירת את בארנסלי נפתחה על ידי הרכבת צפון מידלנד בשנת 1840.
לבארנסלי מסורת ארוכה של עשיית זכוכית, אולם בארנסלי מפורסמת בעיקר בזכות הכריית פחם שבעיר.
ספורט

בארנסלי, הוא מועדון הכדורגל של העיר, כיום משחק המועדון בפוטבול ליג הראשונה, הליגה השלישית בחשיבותה באנגליה. המגרש הביתי של המועדון הוא אצטדיון אוקוול. בסוף שנות ה-90 היה המועדון עונה אחת בפרמייר ליג, הליגה הבכירה באנגליה, אך ירדו חזרה ליגה לאחר עונה אחת בלבד, בהמשך, ירדו גם לליגה השלישית, שבו לשנייה וחזרו שוב לשלישית.
לעיר גם קבוצת כדורגל נשים המשחקת בליגת העל האזורית של צפון מזרח המדינה.
ערים תאומות

גרמניה שווביש גמינד (אנ'), גרמניה.
אוקראינה הורליבקה, אוקראינה.
הערות שוליים

↑  Custom report - Nomis - Official Labour Market Statistics, www.nomisweb.co.uk
↑  Barnsley Life, web.archive.org, ‏3 באוגוסט 2009
| --- | --- |
בקרת זהויות :  NLI: 987007552704005171  GND: 4086402-9  NARA: 10045618  VIAF: 152472419   WorldCat (עם VIAF): 152472419
קרן טראמפ

קרן טראמפ
קרן טראמפ היא קרן פילנתרופית שהוקמה בשנת 2011 על ידי האחים היהודים אדי וג'ולס טראמפ ממיאמי שבארצות הברית, כדי לסייע למערכת החינוך בישראל לבלום את ההידרדרות במצוינות בלימודי המתמטיקה והמדעים בבתי הספר העל-יסודיים, ולהניע בה שיפור משמעותי, וזאת באמצעות השקעה באיכות ההוראה בבתי הספר. הקרן נחשבת כמי שעומדת מאחורי התוכנית הלאומית להרחבת המצוינות בחינוך המדעי בישראל וכמי שהניעה את בלימת ההידרדרות במספר בוגרי חמש היחידות במתמטיקה ובמדעים בארץ.
הקרן משקיעה עשרות מיליוני שקלים מדי שנה בתוכניות ופרויקטים לחיזוק איכות ההוראה והיא פועלת בשיתוף פעולה עם מורים ומנהלים של בתי ספר, עם משרד החינוך, האוניברסיטאות, רשויות מקומיות, חברות הייטק וארגונים מקצועיים וחברתיים העוסקים בחינוך.
בראש הקרן עומד אלי הורביץ חבר ועד החינוך הלאומי.
גישתה החינוכית של הקרן

החלטתה של קרן טראמפ להשקיע באיכות ההוראה נשענת על ראיות מן המחקר לפיהן איכות ההוראה היא הגורם המשפיע ביותר בכיתה על הישגי התלמידים. הנחת היסוד של הקרן היא שללא השקעה ביכולת המקצועית של סגל ההוראה לא ניתן יהיה להגיע לשיפור בר-קיימא בהישגי החינוך. הקרן פועלת לטפח ולהטמיע הוראה איכותית הממוקדת בלמידתו של כל תלמיד בכיתה. הוראה איכותית, לשיטתה של הקרן, היא הוראה שמציבה יעדים גבוהים לכל תלמיד, מאבחנת צרכים ויכולות, מפקחת אחר ההתקדמות, בונה תוכניות הוראה מותאמות, ונותנת לתלמיד משוב ותמיכה. על פי תפיסתה של הקרן, הוראה איכותית זקוקה לרשת של תמיכה בבית הספר אשר אותו היא רואה כקהילה מקצועית לומדת. על פי תפיסה חינוכית זו, בית הספר מגבש תפיסה פדגוגית אחידה, מפעיל משאבי תמיכה במורים ובתלמידים וחותר לסייע לכל תלמיד למצות את הפוטנציאל הטמון בו.
תוכניות ופרויקטים

המתווה האסטרטגי של קרן טראמפ מגדיר שישה ערוצי פעולה מרכזיים. ערוצי פעולה אלה כוללים שלוש תוכניות מרכזיות:
להעניק הזדמנות לתלמידים
לטפח מומחיות בהוראה
להצמיח שינוי במערכת
לצידן מפעילה הקרן שלושה מנופים לשינוי המהווים מעטפת תומכת לתוכניות הקרן:
הנעת מהלך חברתי
חיבור בין שותפים לדרך
יצירת שפה משותפת
מאז היווסדה הקרן סייעה לעשרות מיזמים חינוכיים ובהם, הקמת בית ספר תיכון וירטואלי למתמטיקה ופיזיקה, יצירת מסלולים להכשרת אקדמאים מצטיינים להוראה, הפעלת קהילות ללמידה מקצועית של מורים בתחומי המתמטיקה, הפיזיקה והכימיה, רקימת שותפויות עם רשויות מקומיות ורשתות בתי ספר, ופיתוח של מאגרי סרטי וידאו של הוראה טובה במתמטיקה ושל כלים לאבחון קשיים בלמידה.
פרס טראמפ

הקרן ייסדה את פרס טראמפ להוראה איכותית בתחומי המתמטיקה והמדעים, המוענק למורה מצטיין מדי שנה על ידי ראש הממשלה ושר החינוך. הקרן יזמה את הקמתה של היוזמה המשותפת להרחבת מעגל המצוינות בישראל בהשתתפות 100 ארגוני חינוך, שמתוכה צמחה התוכנית הלאומית "מתמטיקה תחילה" בהובלת משרד החינוך.
בעלי תפקידים

יו"ר הדירקטוריון: אדי שלו.
יו"ר המועצת המייעצת: פרופ' לי שולמן.
מנכ"ל: אלי הורביץ
הערות שוליים

↑  התוכנית הלאומית
↑  Sever Plocker, Jewish Trump brothers invest millions in math studies in Israel, Ynet, ‏06.03.2016
↑  ראו: המתווה האסטרטגי של קרן טראמפ לשנת 2016.
↑  ראו דו"ח מקינזי, "כיצד מדינות משתפרות בחינוך", 2007.
↑  מאיר אורבך ואסף גלעד, אדי שלו: "מי רוצה לראות כסף חוזר רק אחרי 15 שנה?", באתר כלכליסט, 22 בפברואר 2012
↑  ראו רשימת פרסומיו בנושאי חינוך באתר מופ"ת: http://portal.macam.ac.il/Search.aspx?keyType=Writer&itemId=132.
פארק הולירוד

| --- | --- |

 מידע כללי
 תאריך הקמה:  1541 
 נתונים ומידות
 שטח:  2.6 קילומטר רבוע
 מיקום
 מדינה:  הממלכה המאוחדת הממלכה המאוחדת
 מיקום:  אדינבורו 
 קואורדינטות:  55°57′03″N 3°10′05″W﻿ / ﻿55.950911111111°N 3.1680166666667°W﻿ / 55.950911111111; -3.1680166666667
 אתר רשמי
  (למפת אדינבורו מוגדלת) פארק הולירוד(למפת אדינבורו רגילה) פארק הולירוד
 
פארק הולירוד, תחריט מסוף המאה ה-19
"דרך המלכה" המקיפה את הפארק
פארק הולירוד (נקרא גם "פארק המלכה", לשעבר "פארק המלך" – על פי היושבים בכס המלוכה הבריטית) הוא פארק מלכותי במרכז אדינבורו, סקוטלנד. בתחומי הפארק – ששטחו כ-2.6 קמ"ר – מצויים גבעות וצוקים שמקורם מגמטי וכן מעיינות ולוכים.
מקור השם באנגלית עתיקה, בה מציינת המילה Rood – צלב.
הפארק נמצא דרומית-מזרחית לעיר העתיקה של אדינבורו, וקשור לארמון המלכותי הולירוד הנמצא בקצהו התחתון של המייל המלכותי. הארמון שימש במאה ה-12 כאחוזת ציד מלכותית. הפארק נוצר בשנת 1541, כאשר המלך ג'יימס החמישי תחם את ארתורס סיט ואת צוקי סולסברי ודבינגסטון בחומת אבן. הקמת הפארק ליוותה את התפתחותו של ארמון הולירוד כמשכן המלכותי.
בשנת 1846 סלל הנסיך אלברט את "דרך המלכה" (Queen's Drive). הדרך נקראת על שם רעייתו, המלכה ויקטוריה, ומקיפה את שטחי הבר של הפארק. שטחים נוספים בצפון הוגדרו כחלק מהפארק, בעיקר האזור שממזרח לארמון הולירוד.
הפארק פתוח כיום לציבור הרחב.
גאולוגיה

ייחודו של פארק הולירוד נובע מהיותו שריד למתחם געשי שנוצר בקרבון לפני כ-340 מיליון שנים, הכולל הרי געש, שפכי לבה, ומחדרים פלוטוניים. לפארק חשיבות רבה בהיסטוריה של המחקר הגאולוגי והוולקנולוגי.
גאולוגיה > אתרים גאולוגיים

מוקדי המשיכה העיקריים של הפארק הם כמה אתרים גאולוגיים, המציגים שלבים שונים של היווצרות המתחם.
גאולוגיה > אתרים גאולוגיים > ארתורס סיט

ארתורס סיט הוא פקק געשי שנקרש ממאגמה בזלתית. מחדר פלוטוני זה הוא שריד להר געש מורכב. פסגתו – המתנשאת לגובה של כ-250 מטרים מעל העיר – מהווה את הנקודה הגבוהה ביותר בפארק.
גאולוגיה > אתרים גאולוגיים > צוקי סולסברי

צוקי סולסברי הם מחשוף של סיל – מחדר פלוטוני המורכב מדולריט, שנוצר בקרבון מיסיסיפי, לפני כ-325 מיליון שנים. הסיל חדר לשכבות של אבן חול וחוואר, ונחשף במערב הפארק לאחר שהסלעים שהורבדו מעליו נסחפו על ידי קרחון במהלך עידן הקרח האחרון.
גאולוגיה > אתרים גאולוגיים > סמסונס ריבס

סמסונס ריבס מהווה תצוגה מרשימה של עמודי בזלת, שנוצרו מהתקררות לא אחידה של מאגמה. המנסרות המשושות משתרעות לאורך השוליים הדרום-מערביים של ארתורס סיט.
גאולוגיה > אתרים גאולוגיים > אתרים נוספים

מחצבת קמסטון – באתר זה במערב הפארק נחשפים סלעי משקע, שנוצרו מחול ובוץ לפני תחילת הגעשיות באזור. בסלעים אלה נראים גלונים – מבנים הנוצרים בסלעי משקע כתוצאה מתנועת מים, גלים, ורוח – המשתמרים על פני הסלע. דרומית-מערבית למחצבה מצוי שקע המכיל אגלומרט – הצטברות של טיפות געשיות בגדלים שונים, ומציין את לועו של הר געש קטן.
צוקי הדסס (The Dasses) – צוקים אלה מצויים במרכז הפארק, בין צוקי סולסברי לבין ארתורס סיט. הצוקים הם סיל נוסף, שמחשופו המערבי נמתח מצפון לדרום. סלעיו מתאפיינים בגבישים מלבניים גדולים של פצלת השדה, ובפסי זרימה הנחשפים בגג המחדר המצביעים על חדירת המאגמה לכיוון צפון-מערב.
מחדר ויני היל (Whinny Hill) – מחדר שחור וגס-גרגר הנחשף כגושים מעוגלים שחדר לזרמי לבה מגובשים. באתר זה ניתן לחוש את מרקמם השונה של המחדר – שגבישיו גסים, ושל הלבה הקרושה – שגבישיה דקים.
שורשי עץ מאובנים – אלה נמצאים במחשוף של שכבות לבה ואפר, מתחת לחורבות הקפלה של סנט אנתוני.
גאולוגיה > היסטוריה גאולוגית

בסוף הדבון הייתה סקוטלנד מקום שונה לחלוטין מהיום: היא נמצאה בסמוך לקו המשווה, בקרקעיתו של ים רדוד. בעת שהתרוממה מעל פני הים בתחילת הקרבון הפכה לשפלת חוף של ים רדוד שעומקו השתנה לסירוגין. בסביבה זו הושקעו בה שכבות אבן גיר ואבן חול מכילות פחם.
גאולוגיה > היסטוריה גאולוגית > געשיות

בתחילת הקרבון התרחשה התכנסות של לוחות טקטוניים, שקימטה שכבות משקע אלה. בעקבות העלייה בטמפרטורה ובלחץ הותכו סלעים למאגמה. השכבות נמתחו ונבקעו באמצעות העתקים גדולים, שאיפשרו את חדירת המאגמה לתוכן. לפני 340 מיליון שנים החלה המאגמה להזין געשיות, ובכמה מקומות נפלטה אל פני השטח והותירה שרידים בדמות הרי געש רבים. בגעשיות זו – שהייתה בשלב זה תת-ימית – נוצר חרוט געשי ב"צוק הטירה", ממנו נבעו זרמי לבה לכיוון מזרח.
עדויות מצביעות על קיומם של הרי געש קטנים רבים באזור אדינבורו, וכי ארבעה מהם היו כנראה מעורבים בהיווצרות המתחם הגעשי. בהר הגעש של ארתורס סיט החלה התפרצות געשית מבעד לשני צינורות הזנה: תחילה מבעד ל"ראש הארי" ומאוחר יותר מבעד ל"ירך הארי" (Lion's Haunch) עובדה ההופכת את ארתורס סיט להר געש מורכב.
ההתפרצויות היו נרחבות אך לא רציפות, ויצרו הר געש שכבתי המורכב מ-13-19 שכבות בעוביים שונים שנוצרו לסירוגין: מטוף בעת התפרצויות מתפוצצות ומזרמי לבה בתקופות שקטות יותר. שכבות אלה השתלבו בשכבות דקות של סלעי משקע שהמשיכו להיווצר בים הרדוד במהלך הפוגות געשיות, ונראות בצוקים התלולים המקיפים את ארתורס סיט.
גאולוגיה > היסטוריה גאולוגית > מחדרים

עליית המאגמה בארתורס סיט החלה לדעוך. עוצמת הלחץ הפנימי – שקודם לכן דחפה את המאגמה בעוצמה אל פני השטח – פחתה, והחדירה סילים אל בין השכבות העמוקות. מאגמה שנותרה בצינור ההזנה התגבשה לסלע, והלוע התמלא באגלומרט.
מורכבותם של זרמי הלבה, ביחד עם שינויים מאוחרים ורחבי-היקף בנוף, מקשים לתארך את סיום הגעשיות. עם זאת, הצוקים התלולים של סיל סולסברי מאוחרים לארתורס סיט ומתוארכים ל-315-330 מ"ש, עובדה הרומזת כי הגעשיות הפעילה נמשכה פחות מ-10 מיליון שנים, מאחר שסילים נוצרים כאשר המאגמה אינה מגיעה אל פני השטח, אלא נדחקת בין שכבות סלע קיימות.
גאולוגיה > היסטוריה גאולוגית > טקטוניקה

כל אותה עת התקדמה סקוטלנד צפונה מקו המשווה לעבר מיקומה הנוכחי. אותם תהליכים טקטוניים שגרמו לה לנדוד, המשיכו לקמט אותה והיטו את שכבות הסלע ב-20 מעלות כלפי מזרח. בסוף הקרבון הוצף האזור, והרבדה נוספת של סלעי משקע כיסתה את שרידי הגעשיות.
במהלך הפרם והטריאס היוותה סקוטלנד חלק מיבשת-העל פנגיאה, ונכלאה בין אמריקה הצפונית ואירופה. בתקופה זו היה האקלים הסקוטי יבש, והאזור הפך למדבר. מדי פעם חלו שיטפונות בזק שהותירו שכבות משקע נוספות, ולקראת סוף הטריאס חלה שוב התרוממות של פני הים. שינויים בגובה פני הים חלו גם במהלך היורה והקרטיקון.
בתחילת הפלאוגן נפרדה סקוטלנד מאמריקה הצפונית ומאירופה, ובמהלך הנאוגן חלה התרוממות של האזור.
גאולוגיה > היסטוריה גאולוגית > סחיפה וחשיפה

ברביעון חלה סחיפה נרחבת של סלעי המשקע באזור, בעיקר בשל תנועתם של קרחונים בעידן הקרח האחרון. סחיפה זו פעלה על השכבות העליונות ויצרה בפארק הולירוד מבנים אופייניים לעיצוב קרחוני: דרמלינים – מבנים מוארכים דמויי טיפה של סחופת סלעית, טרסות, גְרוֹרוֹת (בולדרים), פני סלע מלוטשים ומבני צוק וזנב – חשיפת צד אחד של המסלע המגמטי הקשה ושמיטת הסלעים הרכים שנסחפו בצדו האחר.
הסחיפה חשפה מחדרים רבים – סילים, דייקים, פקקים געשיים ולקוליתים, והדגישה את נטיית המסלע כלפי מזרח.
חשיבות גאולוגית

פארק הולירוד נחשב לאחד האזורים הנחקרים ביותר מבחינה גאולוגית – בעיקר לגאולוגים באדינבורו, אך גם לאחרים. גם ג'יימס האטון – גאולוג בן המאה ה-18 שהתגורר באדינבורו – חקר את סלעי הפארק. תצפיותיו היוו יסוד לפיתוח הפלוטוניזם – תאוריה שביסודה היווצרות סלעים ממגוון רחב של תהליכים גאולוגיים, בהם גם היווצרות הרים מהתכת סלעים במעמקי האדמה. סיכומיו – שהתגלמו בשני חלקיה של "תאוריה של הארץ" – הוקראו בשנת 1785 בפני החברה המלכותית של אדינבורו.
הנוף הנראה היום בפארק אינו דומה לנוף בתחילת הקרבון, לפני תחילת הגעשיות. כפי שהציע האטון, אפילו מבנים גדולי ממדים יכולים להשתנות. חשיפת צוקי סולסברי והטייתו למזרח של המתחם הגעשי וסביבתו הקרובה הם תוצאה של תנועה טקטונית, ומהווים עדות טובה לכך.
חשיבות גאולוגית > אתרים על שם האטון

שני אתרים בפארק נקראו על שמו של האטון:
קטע האטון – בנקודה זו מצא האטון – שנשען על יסודות עקרון האחידות – הוכחה לכך שצוקי סולסברי נוצרו מסלע מותך, שחדר אל תוך שכבות סלעי משקע והתגבש. אתר זה מהווה מוקד עלייה לרגל בקרב גאולוגים.
סלע האטון – סמוך לקטע האטון מצויה בליטה סלעית, בתוכה נראה עורק המטיט שעוביו כ-30 סנטימטרים החוצה את מחדר צוקי סולסברי. בליטה זו נחשבת לאתר השימור הגאולוגי הראשון בעולם, מאחר שהאטון ביקש שלא לכרות בה, כפי שנעשה בסלעים אחרים בפארק.
פארק הולירוד אינו רק אתר גאולוגי, אלא גם פארק שופע מים, צמחייה ובעלי חיים.
טבע בפארק > גופי מים

בפארק שני מעיינות:
סנט אנתוני או באר סנט אנתוני – מעיין הנובע מתוך העתק, הנמתח ממזרח למערב מתחת לשביל הגישה למעיין. המעיין נחתם על ידי סלע שהוסע באמצעות קרחון.
סנט מרגרטס – מעיין הנובע במרכז הפארק.
מעיין סנט מרגרטס ושלושה ערוצים נוספים מתנקזים ללוך סנט מרגרטס – אגם מלאכותי רדוד, שנוצר ב-1856 בשטח ביצתי כחלק מפיתוח סביבתי שיזם הנסיך אלברט. אגם מלאכותי נוסף הוא "לוך דנספי" (Dunsapie).
טבע בפארק > פאונה ופלורה

הפארק מקיים צמחייה עשירה: עצי אלמון, אלון, חוזרר, תרזה ואורן וכן שיחי אולקס ואברש.
שפע המים והצמחייה מספק את התנאים לקיומם של בעלי חיים רבים:
מכרסמים – כמה מינים של מכרסמים בפארק, בעיקר ארנבות ונברנים
אוכלי חרקים – קיפודים וחדפים
טורפים – המין הטורף היחיד בתחומי הפארק הוא הרמין
ציפורים – גבתונים, בזים, פרושיים וסופיות
עופות מים – בעיקר טבלניים, ברבורים וברווזים
ארכאולוגיה

בשיפולים המזרחיים של ארתורס סיט, מעל לוך דנספי, נמצאו שרידים של ביצורי-עפר מתקופת האבן, וכן שרידים לטרסות חקלאיות.
בצפון הפארק, סמוך לארמון הולירוד, ניצבים עדיין חלק מקירותיו של מנזר הולירוד, שנבנה בשנת 1128 על ידי המלך דייוויד הראשון. גגו של המנזר האוגוסטיני לא שוקם מאז התמוטט במאה ה-18.
חורבות הקפלה של סט אנתוני הן המבנה היחיד במרכזו של הפארק, והן ניצבות מעל לוך סנט מרגרט. אף שהקפלה נבנתה באזור מאוכלס, לא קיימות עדויות שבאפשרותן לתארך את הקמתו. הרשומה הקדומה ביותר תועדה בשנת 1426, עת התקבל מענק מאת האפיפיור במטרה לערוך בה תיקונים. עובדה זו מעלה השערות לקיומו של המבנה כבר במאה ה-13 או אף קודם לכן. השרידים היחידים שנותרו ממנו הם חלקים מן הקיר המזרחי ושרידי מבנה קטן יותר דרומית-מזרחית לו, ששימש כנראה מחסן.
ראו גם

גאולוגיה - מונחים
וולקנולוגיה
מתחם געשי
אדינבורו
הערות שוליים

↑  אטימולוגיה
↑  דבינגסטון (Dubbingston) – צוקים הנושאים את שמו של כפר עתיק במזרח אדינבורו
↑  אדינבורו ופארק הולירוד
↑  צילום תקריב של סלעי "צוקי הדסס"
↑  http://www.geowalks.demon.co.uk/iarthur.html
1 2  Geological History of Holyrood Park
1 2  גאולוגיה של פארק הולירוד וארתורס סיט
↑  Edinburgh Geological Society
↑  Overview of Arthur's Seat
↑  הקפלה של סנט אנתוני
צוקי סולסברי
ארתורס סיט
סמסונס ריבס
מטיילים בפארק
חתך של ארתורס סיט וצוקי סולסברי ממערב (ימין) למזרח – העתק מדויק של הדפס מאת ג'יימס האטון
לוך סנט מרגרטס
שיחי אברש בפארק
באר סנט אנתוני
חורבות הקפלה של סנט אנתוני
שישה עורבים

| --- | --- |

 מידע כללי
 מאת:  לי ברדוגו 
 שפת המקור:  אנגלית 
 סוגה:  פנטזיה, מדע בדיוני, מתבגרים
 הוצאה
 הוצאה:  Henry Holt and Company 
 תאריך הוצאה:  2015
 מספר עמודים:  487
 הוצאה בעברית
 הוצאה:  אריה ניר הוצאה לאור
 תאריך:  2018
 תרגום:  ורד טוכטרמן
 סדרה
 הספר הבא:  Crooked Kingdom (בתרגום חופשי: "ממלכה עקומה")
 מספר ספרים:  2
 
לי ברדוגו
שישה עורבים (באנגלית: Six of Crows) הוא ספר פנטזיה שנכתב על ידי הסופרת האמריקאית לי ברדוגו.
הספר עובד לסדרת טלוויזיה בשם "צל ועצם" (המבוססת גם על הספר באותו שם), אשר עלתה לשירות נטפליקס באפריל 2021.
תקציר

קטרדם היא עיר מסחר בינלאומית שמקדשת שני דברים בלבד – כסף ותענוגות. קאז, פושע צעיר ומסתורי שנחוש לסלול את דרכו לצמרת, לוקח על עצמו משימת התאבדות. הצלחת הפעולה לא זו בלבד שתקרב אותו אל הנקמה שאינה נותנת לו מנוח ותעשיר אותו מעבר לכל דמיון אלא גם תציל את העולם מהרס. כישלון אינו בא בחשבון.
קאז מקבץ סביבו צוות יוצא דופן: אסיר מורשע צמא דם, נערה המכונה רוח שחבריה הטובים ביותר הם סכינים, צלף מכור לפעילות ולהימורים, מומחה לחבלה בעל ייחוס מרשים, קורעת לבבות שמצליחה לשרוד רק בזכות קסמה – אבל משימתו הראשונה של קאז היא למנוע מבני החבורה להרוג זה את זה עוד לפני שיצא.